[{"text_idx": "#000000", "text": "AvalehtPROAustralian OpenKaia Kanepi servis juba mats\u030ci vo\u0303iduks, aga kaotas suures kuumuses"}, {"text_idx": "#000001", "text": "Kaia Kanepi servis juba mats\u030ci vo\u0303iduks, aga kaotas suures kuumuses"}, {"text_idx": "#000004", "text": "Austraalia palavuses peetud ma\u0308ngus ei suutnud Kaia Kanepi (31) o\u0303igel ajal ma\u0308ngu lo\u0303petada ja kui see venis kolmesetiliseks, oli eestlanna juba fu\u0308u\u0308siliselt kustunud."}, {"text_idx": "#000005", "text": "Ilmselt on kihlveokontorite koefitsiente arvestades tegu Australian Openi senise suurima u\u0308llatusega, kui maailma 167. reket Kimberly Birrell (Austraalia) alistas Kanepi 3:6, 7:6, 6:1. Ma\u0308ng kestis natuke u\u0308le kahe ja poole tunni."}, {"text_idx": "#000006", "text": "Rahvast oli 5000 pealtvaatajat mahutaval staadionil pa\u0308ris palju, sest tuldi ju toetama oma ma\u0308ngijat, ehkki tribu\u0308u\u0308nil oli ka u\u0308ksikuid Eesti lippe. Kuid ei olnud pa\u0308ris niisugust az\u030ciotaaz\u030ci nagu US Openil Anett Kontaveidi ja Serena Williamsi ma\u0308ngul. Esimeses setis piisas Kaiale u\u0308hest murdest ning tundus, et tagajoonel ei ole Birrell siiski va\u0308a\u0308riline vastane. Ka Kaia ei ole tagajoonel just maailma stabiilseim tennisist. aga ta kompenseerib seda teravusega. Kuid Birrellil tundus eeska\u0308si olevat pisut vildaka tehnikaga ja nii tuli eksimusi, ehkki 24-aastane austraallanna tegi aeg-ajalt ka ilusaid a\u0308ralo\u0308o\u0308ke."}, {"text_idx": "#000007", "text": "Teises setis ja\u0308i Kaia murdega taha, sest seisul 1:2 ma\u0308ngis ta servigeimi alates 40:15st ebao\u0303nnestunult, otsustavaks vo\u0303is saada kehv volle seisul 40:30. Kuid ja\u0308i mulje, et on siiski aja ku\u0308simus, kui Kaia uuesti initsiatiivi haarab ja nii la\u0308kski. Kaia viigistas ja murdis uuesti eduseisuks 5:4. Korraga u\u0308llatas aga Birrell va\u0308ga hea tagajoonema\u0308nguga ja Kaia kaotaski servigeimi. Austraallanna la\u0308ks u\u0308ha paremasse hoogu ja rollid olid vahetunud. Tie-break\u2019is vo\u0303itis Kaia seisul 2:5 kaks to\u0303rjepunkti, aga siis lo\u0303i oma servil palli napilt vo\u0303rku ja kaotas ikkagi 4:7."}, {"text_idx": "#000008", "text": "Kuumus oli selleks hetkeks veel su\u0308venenud ja pa\u0308ike paistis vo\u0303imalikult ko\u0303rgelt. Kaial enam jo\u0303udu ei ja\u0308tkunud, aga Birrell liikus endiselt sa\u0308rtsakalt. Ta ajas ka vahel tagasi ko\u0303rgeid palle, et punkte pikemaks muuta ja meelitas va\u0308sinud Kaialt vigu va\u0308lja. Kui seis oli juba 4:0 Birrelli kasuks, oli ko\u0303ik selge, ehkki u\u0308he servigeimi Kaia veel vo\u0303itis. Kommentaarides ma\u0308rgiti ka seda, et Kaia vo\u0303inuks ilmaga arvestada ja endale muretseda sarnase nokatsi nagu kandis tema vastane. Aga me ei saa seda ette heita, sest vo\u0303ib-olla pole Kaia harjunud nii ma\u0308ngima..."}, {"text_idx": "#000009", "text": "Statistikas torkab silma, et Kaia ei lo\u0308o\u0308nud u\u0308htki a\u0308ssa (Birrell 2), mis on pika ma\u0308ngu kohta u\u0308sna haruldane. Ta tegi ku\u0308ll va\u0308hem topeltvigu (1 vs 6), aga vo\u0303itis esimeselt servil palju va\u0308hem punkte (63 vs 74%). Ka a\u0308ralo\u0308o\u0308kidega ja\u0308i Kaia alla 20:27 ja tegi rohkem lihtvigu (42:38). Kuid eks see allaja\u0308a\u0308mine tuli peamiselt kolmanda seti arvelt, kus lihtvead olid 15:1."}, {"text_idx": "#000010", "text": "Kaial la\u0308heb nu\u0308u\u0308d edetabelis maha 430 punkti ja esialgu on ta jooksvas tabelis langenud 45ndaks, aga ta vo\u0303ib sealt veel langeda olenevalt la\u0308himate ja\u0308litajate tulemustest."}, {"text_idx": "#000014", "text": "TennisNet.ee \u2013 mis? miks? ja kellele?"}]